### Beslutningstema

I denne sag skal det besluttes, om mindsteprisen for 25 sommerhusgrunde i [adresse] skal nedsættes og genudbydes offentligt til salg.

### Sagsfremstilling

Tønder Kommune har 25 sommerhusgrunde til salg i [adresse]. 16 grunde på [adresse], 8 grunde på Midtparken og 1 grund [adresse] 15. Grunden på [adresse] 15 er udlejet. Lejer har opført et sommerhus på grunden. Lejeaftalen er uopsigeligt for begge parter i 30 år indtil 31.12.2031.

Alle 25 grunde er 875 m², og de er alle til salg til samme mindstepris, nemlig 266.500 kr. inkl. moms. Udover købesummen skal køber afholde tilslutningsafgifter til kloak, el, vand m.v., dog er disse betalt for [adresse] 15.

I 2010 solgte kommunen 2 sommerhusgrunde på Midtparken. Siden har Tønder Kommune ikke solgt nogle grunde i [adresse].

Efter opfordring fra sommerhusgrundejerforeningen i [adresse] og da der jævnligt har været henvendelser fra interesserede købere, der har givet udtryk for, at mindsteprisen er for høj, er der indhentet to eksterne vurderinger. De har vurderet alle grunde til henholdsvis [adresse] kr. og 195.000 kr. inkl. moms (vurderingerne er vedlagt).

Det foreslås, at mindsteprisen nedsættes til 150.000 kr. for alle 25 sommerhusgrunde. Begrundelsen for dette er, at grundene jf. udbudsbekendtgørelsen skal sælges til markedsprisen og som det fremgår af den ene vurdering, så er de seneste 3 grunde, der er solgt privat i [adresse], alle solgt mellem 140.000 kr. og 150.000 kr. inkl. moms, inkl. kloaktilslutningsbidrag. De vurderer derfor, at prisen for grundene maksimalt er 150.000 kr. inkl. moms.

En nedsættelse af mindsteprisen er en væsentlig ændring af udbudsvilkårene, hvorfor de 25 grunde, jf. udbudsbekendtgørelsen, skal genudbydes offentligt til salg.

### Økonomi

Nedsættelse af mindsteprisen fra 266.500 kr. til 150.000 kr. inkl. moms for 25 grunde giver en mindre indtægt på 2.913 mio. kr. inkl. moms.

### Lovgrundlag

Udbudsbekendtgørelsen, [adresse].

### Direktøren for Teknik, Klima og Beskæftigelse indstiller,

at mindsteprisen for 25 sommerhusgrunde i [adresse] nedsættes til 150.000 kr. inkl. moms,

at grundene udbydes offentligt til salg til den nye mindstepris, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.